stanford-oval/wikipedia huggingface dataset:
Sakai (Fukui)

| Sakai (坂井市) |
| --- | --- |
 Tōjinbōn rantakallioita
 lippu:  symboli
 Sakain sijainti Fukuin prefektuurissa
 Sakai
 Koordinaatit: 36°10′01″N, 136°13′53″E 
Valtio:  Japani
Alue:  Chūbu, Hokuriku
Prefektuuri:  Fukuin prefektuuri
Pinta-ala:  
 – Kokonaispinta-ala:  209,67 km²
Väkiluku (06/2020):  91 036
 – Väestötiheys:  434,2 as./km²
Symbolit:  
 – Puu:  Kirsikka
 – Kukka:  Lilja
 – Lintu:  Kalalokki
 
 https://www.city.fukui-sakai.lg.jp/ 
Infobox OKVirheellinen NIMI-arvo: 
Sakai (jap. 坂井市, Sakai-shi) on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee prefektuurin pohjoisosassa Japaninmeren rannikolla. Kuzuryū- ja Takedajoet laskevat mereen kaupungin länsiosassa. Idässä kaupungin alue nousee Kaetsuvuorille ja rajautuu Ishikawan prefektuuriin. Sakaissa on 91 036 asukasta (kesäkuussa 2020) ja sen pinta-ala on 209,67 neliökilometriä.
Sakai on kaupunkina suhteellisen nuori: se perustettiin vuonna 2006 liittämällä yhteen Haruen, Maruokan, Mikunin ja Sakain maaseutukaupungit. Nimensä kaupunki otti entiseltä Sakain piirikunnalta. Merkittävin keskus on Kuzuryūjoen suulla sijaitseva Mikuni, joka kehittyi jo keskiajalta lähtien vilkkaana kauppa- ja kalastussatamana. Edo-kaudella se oli Echizenin provinssin pohjoisosien ainoa ulkosatama. Sisämaassa sijaitseva Maruoka kasvoi vuorostaan vuonna 1576 perustetun Maruokan linnan ympärille, ja Edo-kaudella se oli Maruokan daimiokunnan pääkaupunki. Sakaihin kuuluvalla viljavalla maaseutualueella tuotetaan esimerkiksi riisiä, valkoruohosipulia, vesimeloneja ja koristekukkia. Kaupungissa toimii etenkin erityyppistä tekstiiliteollisuutta, ja 1970-luvulta lähtien teollisuutta on sijoittunut myös Japaninmeren rannikolle rakennetulle teollisuusvyöhykkeelle.
Maruokan linnan lisäksi Sakain rakennettuun kulttuuriperintöön kuuluvat esimerkiksi Takidan-jin buddhalainen temppeli puutarhoineen ja historiallinen Tsubokawa-suvun asuintalo. Ne on molemmat valittu Japanin tärkeän kulttuuriomaisuuden kohteiksi. Kaupungin rannikolla on useita luonnonnähtävyyksiä, kuten Oshiman saari ja Tōjinbōn rantakalliot. Osa kaupungin alueesta kuuluukin Echizenin–Kaga-kaiganin puolikansallispuistoon. Sakaita palvelevat JR Nishi-Nihonin Hokuriku-päälinja ja Echizen-rautateiden Mikuni-Awara-linja. Kaupungin alueella toimii Fukuin lentoasema, jolle ei kuitenkaan ole säännöllistä lentoliikennettä.
Kuvia

Maruokan linnan torni
Silta Oshiman saarelle
Kirjemuseo
Mikunin satamaa
Aiheesta muualla

Kuvia tai muita tiedostoja aiheesta Sakai Wikimedia Commonsissa
Kaupungin internetsivut (japaniksi)
Saint Bernard

Saint Bernard voi tarkoittaa:
Saint Bernard, kunta Filippiineillä
Saint-Bernard, kunta Ranskan Ainissa
Saint-Bernard, kunta Ranskan Côte-d'Orissa
Saint-Bernard, kunta Ranskan Haut-Rhinissä
Saint-Bernard, kunta Ranskan Isèressä
Saint-Bernard, kunta Kanadan Quebecissä
Saint Bernard, kunta Yhdysvaltojen Nebraskassa
St. Bernard, kylä Yhdysvaltojen Ohiossa
St. Bernardin piirikunta, Yhdysvaltojen Louisianassa
Myös:
Pieni ja Iso Sankt Bernhard (engl. St. Bernard Pass), solat Alpeilla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Bernard”, voi hakea sivunnimihaulla, laajalla sivunnimihaulla tai tekstihaulla.
Rostockin raitiotieliikenne

| Straßenbahnnetz Rostock |
| --- | --- |
 DWA 6NGTWDE -raitiovaunuja Rostockissa
Tyyppi:  raitiotie
Sijainti:  Rostock, Saksa
Avattu:  1881
Pituus:  35,6 km 
Pysäkit:  140
Linjoja:  6
Huippunopeus:  60 km/h 
Raideleveys:  1 435 mm 
Liikennöitsijä(t):  Rostocker Straßenbahn AG
Linjakartta Rostockin raitiovaunulinjoista
Rostockin raitioliikenne on yksi Rostockin julkisen liikenteen muodoista.
Historia

Kaupungin raitiotie avattiin jo vuonna 1881, jolloin se oli hevosraitiotie. Tällöin verkosto koostui kolmesta linjasta. Vuonna 1904 linjastot sähköistettiin ja liikennöitsijänä aloitti Rostocker Straßenbahn AG. Toisen maailmansodan jälkeen kaupungin raitiotieverkostoa on säännöllisesti laajennettu ja perustettu uusia linjoja.
Linjastoa on viimeksi laajennettu 2000-luvun alussa ja verkkoa halutaan edelleen laajentaa kaupungin liikenneongelmien takia.
Kalusto

Alla olevassa taulukossa on Rostockin raitioliikenteessä (linjaliikenteessä) tällä hetkellä käytettävät raitiovaunutyypit.
| Vaunutyyppi | Käytössä | Olemassa |
| --- | --- | --- |
| DWA 6NGTWDE | 39 | 40 |
Vossloh 6N2: 13
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (saksaksi)
SOS

SOS
Äänitiedostojen kuunteluohjeet
SOS on kansainvälinen morseaakkosilla annettava hätämerkki. Se koostuu kolmesta lyhyestä, kolmesta pitkästä ja kolmesta lyhyestä merkistä (· · · – – – · · ·) eli Morsen aakkosin annetuista kirjaimista S, O ja S.
SOS voidaan antaa sähköttämällä, äänimerkinantolaitteilla, valolla, signaalilipuilla tai lippuviittomilla, jopa paukuttamalla laivan runkoa tai muuta kiinteää esinettä. SOS on yleismaailmallisesti pätevä hätämerkki.
Yleisen uskomuksen mukaan lyhenne SOS tulee sanoista save our souls (”pelastakaa sielumme”), joskus myös save our ship (”pelastakaa laivamme”) tai send our savior (”lähettäkää pelastajamme”). Todellisuudessa kirjainyhdistelmä SOS valittiin, koska se on tarpeeksi yksinkertainen kenen tahansa muistaa, lähettää ja tunnistaa ja se on helposti erottuva koodi morseaakkosilla ilmaistuna. Jopa täysin kokematon henkilö osaa lähettää tai tunnistaa SOS-merkin. Toisen uskomuksen mukaan RMS Titanic olisi ollut ensimmäinen hädässä ollut laiva, joka olisi käyttänyt SOS-hätäkutsua. Todellisuudessa ensimmäinen SOS-hätäkutsu lähetettiin jo kolmea vuotta aiemmin.
Alun perin lennätinliikenteessä käytetty hätämerkki oli CQD (CQ tarkoittaa ”kutsu kaikille”), jota ehdotti Guglielmo Marconi ja joka hyväksyttiin vuonna 1904. Saksalaisesta SOS-merkistä tehtiin virallinen hätämerkki Berliinin konferenssissa vuonna 1906.
Tällöin se korvasi CQD-merkin. SOS hyväksyttiin virallisesti vuonna 1908.
Aiheesta muualla

Kuvia tai muita tiedostoja aiheesta SOS Wikimedia Commonsissa
SONET (toiminnanohjausjärjestelmä)

Sonet on CGI:n Suomessa kehittämä tietojärjestelmä (ERP), joka soveltuu yritysten ja yhteisöjen henkilöstön-, talouden-, ja toiminnanohjaukseen.
Sonetilla on tuotteistettu toimintamalli tuotekehityksestä käyttöönottoihin, versionpäivityksiin ja asiakastukeen. Sitä käyttää Suomessa noin 1200 yritystä ja 700 julkisyhteisöä, joten Sonetilla on yhteensä noin 20 000 käyttäjää. Yritysten koko vaihtelee pk-yrityksistä suuryrityksiin eri toimialoilla. Sonet toimii yleisissä tietokanta-, käyttöjärjestelmä- ja tietoliikenneympäristöissä. Se perustuu 3-tasoarkkitehtuuriin, joka mahdollistaa ohjelmiston etäkäytön. Relaatiotietokantoina voivat olla SQL Server, Solid tai Oracle. Tietokantapalvelimena voidaan käyttää tietokantatoimittajan tukemia laitteita ja käyttöjärjestelmiä. Sovelluspalvelimen käyttöjärjestelmä voi olla joko Windows Server 2008 tai 2012. Työaseman käyttöjärjestelmänä voi olla Windows 7 tai Windows 8.
Aiheesta muualla

Sonet.fi
Esittely CGI:n sivuilla
Esittelyvideo Youtubessa
Sakai (täsmennyssivu)

Sakai voi tarkoittaa:
Maantiede

Sakai, Japanin kaupunki Osakan prefektuurissa
Sakai, Japanin kaupunki Fukuin prefektuurissa
Sakai, Japanin maaseutukaupunki Ibarakin prefektuurissa
Sakai, Japanin entinen maaseutukaupunki Fukuin prefektuurissa
Sakai, Japanin entinen kyläkunta Naganon prefektuurissa
Sakain piirikunta, Japanin entinen piirikunta Fukuin prefektuurissa
Henkilöt

Daisuke Sakai (s. 1997), japanilainen jalkapalloilija
Frankie Sakai (1929–1996), japanilainen näyttelijä, koomikko ja muusikko
Gōtoku Sakai (s. 1991), japanilainen jalkapalloilija
Izumi Sakai (1967–2007), japanilainen laulaja
Hideo Sakai (1909–1996), japanilainen jalkapalloilija
Hiroki Sakai (s. 1990), japanilainen jalkapalloilija
Sakai Hōitsu (1761–1828), japanilainen Kōrin-koulukunnan taidemaalari
Naoki Sakai (s. 1975), japanilainen jalkapalloilija
Richard Sakai (s. 1954), yhdysvaltalainen käsikirjoittaja
Saburō Sakai (1916–2000), Japanin keisarillisen laivaston hävittäjälentäjä
Tatsuya Sakai (s. 1990), japanilainen jalkapalloilija
Tomoyuki Sakai (s. 1979), japanilainen jalkapalloilija
Yoshio Sakai (1910–?), japanilainen maahockeypelaaja ja olympiamitalisti
Yuki Sakai (s. 1989), japanilainen jalkapalloilija
Muuta

sakait, etninen ryhmä Indonesian Sumatran saarella
Sakai-klaani, japanilainen klaani
Sakai-linja, JR Nishi-Nihonin rautatielinja Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sakai”, voi hakea sivunnimihaulla, laajalla sivunnimihaulla tai tekstihaulla.
Saint Andrew (Grenada)

Saint Andrewin alue Grenadalla.
Saint Andrewin alue on yksi Grenadan kuudesta hallinnollisesta alueesta.  Se sijaitsee maan itäosassa. Alueen pinta-ala on 99 km² ja väkiluku vuonna 2011 oli 25 772. Se on alueista pinta-alaltaan suurin ja väkiluvultaan toiseksi suurin. Alueen pääkaupunki on Grenville.
Sardinian ralli 2012

|  Sardinian ralli 2012 |
| --- | --- |
 12. osakilpailu 13 osakilpailusta kaudella 2012. 


Palkintokoroke
Voittaja:   Mikko Hirvonen  Jarmo Lehtinen  (Citroën)
Toinen:   Jevgeni Novikov  Ilka Minor  (M-Sport)
Kolmas:   Ott Tänak  Kuldar Sikk  (M-Sport)
Sardinian ralli 2012 (virallisesti 9. Rally Italia Sardegna 2012) oli Rallin MM-sarjan kauden 2012 12. osakilpailu, joka ajettiin 18–21. lokakuuta.
Kilpailun voitti Mikko Hirvonen, jolle voitto oli ensimmäinen Citroënillä. Hirvosen tallikaverina ajanut Sébastien Loeb kolaroi perjantaina aamulla ja Petter Solberg kolaroi perjaina iltapäivällä. Jari-Matti Latvala keskeytti ensimmäisellä osuudella vahinkojen jälkeen. Thierry Neuville kaatoi autonsa perjantaina. Ott Tänak ajoi ensimmäiselle palkintopallisijoitukselleen ja Jevgeni Novikov ajoi uransa parhaaseen tulokseen. Solberg, Latvala ja Neuville palasivat vielä kilpailuun ralli 2 -säännön avulla ja keräsivät lisäpisteitä Power Stage -erikoiskokeelta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Mikko Hirvonen |  Jarmo Lehtinen | Citroën DS3 WRC | 3:23.54,9 |  | 25 |
| 2. |  Jevgeni Novikov |  Ilka Minor | Ford Fiesta RS WRC | 3:25.15,5 | +1.20,6 | 18 |
| 3. |  Ott Tänak |  Kuldar Sikk | Ford Fiesta RS WRC | 3:26.16,0 | +2.21,1 | 15 |
| 4. |  Mads Østberg |  Jonas Andersson | Ford Fiesta RS WRC | 3:27.37,8 | +3.42,9 | 12 |
| 5. |  Sébastien Ogier |  Julien Ingrassia | Škoda Fabia S2000 | 3:28.22,4 | +4.27,5 | 10 |
| 6. |  Chris Atkinson |  Stéphane Prévot | Mini John Cooper Works WRC | 3:29.17,1 | +5.22,2 | 8 |
| 7. |  Andreas Mikkelsen |  Ola Fløene | Škoda Fabia S2000 | 3:30.07,4 | +6.12,5 | 6 |
| 8. |  Martin Prokop |  Zdeněk Hrůza | Ford Fiesta RS WRC | 3:33.24,2 | +9.29,3 | 4 |
| 9. |  Petter Solberg |  Chris Patterson | Ford Fiesta RS WRC | 3:33.47,2 | +9.52,3 | 2+3 |
| 10. |  Luca Pedersoli |  Matteo Romano | Citroen DS3 WRC | 3:44.30,5 | +20.35,6 | 1 |
Lähde:
Muuta

Mikko Hirvosen uran viimeinen voitto.
Ott Tänakin uran ensimmäinen palkintokorokesija.
Luca Pedersolin uran ensimmäinen piste.
Roy Royal

Roy Royal (6. maaliskuuta 1895 Edmonton – 5. maaliskuuta 1968 Montreal) oli kanadalainen baritoni. Hän opiskeli laulamista aluksi Edmontonissa Eva Gagné-Saint-Germainin johdolla. Vuosina 1919–1921 hän sai opetusta Pariisin konservatoriossa ja tämän jälkeen vuoteen 1924 saakka Wienissä, Milanossa sekä Roomassa. Vuonna 1924 hän pääsi Pariisin Schola Cantorumiin.
Vuonna 1926 Royal aloitti opetustyöt Pariisissa. Samanaikaisesti hän esiintyi laajalti Ranskassa, Belgiassa, Englannissa ja välillä Kanadassa. Hän joutui internoiduksi toisessa maailmansodassa, jonka jälkeen hän jatkoi uraansa pedagogina ja kirjoitti musiikkiarvosteluja lehtiin. Vuonna 1951 hän asettui Montrealiin. Hänen oppilaidensa joukossa olivat Colette Boky, Claude Corbeil, Bruno Laplante ja Sylvia Saurette. Kanadan-vuosinaan hän muun muassa toimi CBC:n ranskalaisen puolen musiikkipäällikkönä (1959–1964).
Sardinian ralli 2013

|  Sardinian ralli 2013 |
| --- | --- |
 7. osakilpailu 13 osakilpailusta kaudella 2013. 


Palkintokoroke
Voittaja:   Sébastien Ogier  Julien Ingrassia  (Volkswagen Motorsport)
Toinen:   Thierry Neuville  Nicolas Gilsoul  (Qatar World Rally Team)
Kolmas:   Jari-Matti Latvala  Miikka Anttila  (Volkswagen Motorsport)
Andreas Mikkelsen Sardinian rallissa 2013.
Sardinian ralli 2013 (virallisesti 10. Rally Italia Sardegna 2013) oli Rallin MM-sarjan kauden 2013 seitsemäs osakilpailu, joka ajettiin 21–23. kesäkuuta.
Elfyn Evans ajoi ensimmäisen kilpailunsa WRC-luokan autolla ja nousi kuudenneksi. WRC2:ssa ajanut Robert Kubica nousi yhdeksänneksi.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 3:22.57,9 |  | 25+3 |
| 2. |  Thierry Neuville |  Nicolas Gilsoul | Ford Fiesta RS WRC | 3:24.14,7 | +1.16,8 | 18+2 |
| 3. |  Jari-Matti Latvala |  Miikka Anttila | Volkswagen Polo R WRC | 3:24.45,9 | +1.48,0 | 15+1 |
| 4. |  Daniel Sordo |  Carlos del Barrio | Citroën DS3 WRC | 3:26.17,1 | +3.19,2 | 12 |
| 5. |  Martin Prokop |  Michael Ernst | Ford Fiesta RS WRC | 3:31.32,0 | +8.34,1 | 10 |
| 6. |  Elfyn Evans |  Giovanni Bernacchini | Ford Fiesta RS WRC | 3:34.49,7 | +11.51,8 | 8 |
| 7. |  Michal Kosciuszko |  Maciej Szczepaniak | Ford Fiesta RS WRC | 3:34.50,6 | +11.52,7 | 6 |
| 8. |  Mads Østberg |  Jonas Andersson | Ford Fiesta RS WRC | 3:36.19,4 | +13.21,5 | 4 |
| 9. |  Robert Kubica |  Maciej Baran | Citroën DS3 RRC | 3:39.45,5 | +16.47,6 | 2 |
| 10. |  Khalid Al-Qassimi |  Scott Martin | Citroën DS3 WRC | 3:40.17,8 | +17.19,9 | 1 |
Lähde:
Muuta

Elfyn Evansin ja Robert Kubican uran ensimmäiset pisteet.
San Pedro de la Nave

Näkymä lounaasta
San Pedro de la Nave on visigoottien rakentama esiromaaninen kirkko El Campillossa, Zamoran maakunnassa, Espanjassa. Jotta kirkko ei olisi jäänyt vuonna 1930 rakennetun Ricobayon padon vesialtaan alle, se purettiin ja siirretiin kivi kiveltä, ja samalla restauroitiin.
Aiheesta muualla

Kuvia tai muita tiedostoja aiheesta San Pedro de la Nave Wikimedia Commonsissa
San Siro

San Siro voi viitata seuraaviin paikkoihin tai asioihin:
San Siro, kunta Comon maakunnassa Pohjois-Italiassa
San Siro, kaupunginosa Milanossa
San Siro, ravirata Milanossa
Stadio Giuseppe Meazza, myös San Siron nimellä tunnettu jalkapallostadion Milanossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”San Siro”, voi hakea sivunnimihaulla, laajalla sivunnimihaulla tai tekstihaulla.
Salomoninhaukka

| Salomoninhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  albogularis
Kaksiosainen nimi
 Accipiter albogularis  Gray, 1870 
Katso myös
   Salomoninhaukka Wikispeciesissä   Salomoninhaukka Commonsissa 
Infobox OKNimi-testi OKIUCN-testi OK: 
Salomoninhaukka (Accipiter albogularis), aiemmalta nimeltään salomonsaartenhaukka, on haukkalaji, jota tavataan Papua-Uudessa-Guineassa ja Salomonsaarilla. Sen elinpiiriä ovat subtrooppiset ja trooppiset kosteat alavat metsät ja vuoristometsät, puutarhat ja kaupunkialueet.
Se painaa keskimäärin 250,5 grammaa.
Alalajit

Salomoninhaukalla on seuraavat alalajit:
Accipiter albogularis albogularis G. R. Gray, 1870
Accipiter albogularis eichhorni Hartert, 1926
Accipiter albogularis gilvus Mayr, 1945
Accipiter albogularis sharpei (Oustalet, 1875)
Accipiter albogularis woodfordi (Sharpe, 1888)
Sauva

Wikisanakirjassa on tähän liittyvä sananselitys: .
Sauva on yleisesti poikkileikkaukseltaan pyöreä, kepin tai tangon muotoinen liki tasapaksu esine. Tarkemmin sauva voi tarkoittaa seuraavia asioita:
hiihtosauva, hiihdossa käytettävä väline
kävelysauva, sauvakävelyssä käytettävä väline
kainalo- ja kyynärsauvat, apuvälineitä heikentyneen kävelykyvyn tukemiseen
alppisauva, apuväline vaikeassa maastossa liikkumiseen
marsalkansauva, marsalkalle kuuluva arvon merkki
hieromasauva, yleensä siitintä muistuttava väline seksuaalisen mielihyvän tuottamiseen
Asklepioksen sauva, antiikin Kreikasta periytyvä lääketieteen symboli
Aaronin sauva, Raamatussa Aaronin kantama sauva
Oltermanninsauva, oltermannihallinnon arvomerkki
piispansauva, piispan viran tunnusmerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sauva”, voi hakea sivunnimihaulla, laajalla sivunnimihaulla tai tekstihaulla.
San Siro (ravirata)

Nina Akamu: Leonardon hevonen, Veistos raviradan luona.
Ippodromo del Trotto di San Siro oli ravirata Milanon kaupungissa Italiassa. Se sijaitsee San Siron kaupunginosassa noin viisi kilometriä kaupungin keskustan länsipuolella. Samalla alueella raviradan kanssa sijaitsee myös laukkarata (Ippodromo del Galoppo di San Siro). Aivan raviradan vieressä on Giuseppe Meazza -jalkapallostadion, jota kutsutaan myös nimellä San Siro. Lähistöllä on myös useita muita urheilu- ja liikuntapaikkoja ja puistoalueita.
Ensimmäinen kilparata San Siroon valmistui vuonna 1888. 1900-luvun alussa alueelle rakennettiin harjoitusratoja ja talleja. Nykyinen laukkarata valmistui arkkitehti Paolo Vietti Violin suunnittelemana vuonna 1920 ja ravirata vuonna 1925. Ravirata rakennettiin samaan aikaan viereisen jalkapallostadionin kanssa, molempien alkuperäinen omistaja oli AC Milanin jalkapallojoukkueen  presidentti Piero Pirelli. Suuri peruskorjaus suoritettiin vuonna 1975.
Raviradan alue on kooltaan noin 15 hehtaaria ja yleisöä sinne mahtuu 6 000 henkeä. Radalla on kaksi erillistä katsomorakennusta, joissa molemmissa on ravintolakatsomo sekä yhteensä kuusi kahvilaa ja baaria.
San Siron ravirata on Rooman Capanellen ja Napolin Agnanon lisäksi yksi Italian kolmesta suurimmasta raviradasta. Huomattavin suurkilpailu on vuosittain syksyllä järjestettävä 3-vuotiaille lämminverisille tarkoitettu Gran Premio Orsi Mangelli.
Milanon jalkapalloseurat rakentavat uuden jalkapallostadionin raviradan paikalle ja ravirata purettiin sitä ennen. Uusi ravirata valmistui noin kahden kilometrin päähän alueen pohjoisosaan.
Samuli Rasilainen

| Samuli Rasilainen> Henkilötiedot |
| --- | --- |
Syntynyt: 21. kesäkuuta 1996 (ikä 28) Oulu, Suomi
Kansalaisuus:   Suomi
Jääkiekkoilija
Lempinimi:  Rasi
Pelipaikka:  maalivahti
Hanska:  vasen
Pituus:  187 cm
Paino:  89 kg
Pelaajaura
Pääsarjaura:  2015–2016
Seurat:  Blues (SML) Espoo United (Mestis)
Samuli Rasilainen (s. 21. kesäkuuta 1996 Oulu) on suomalainen entinen jääkiekkomaalivahti. Hän pelasi kaudella 2015–2016 kahdessa ottelussa Espoo Bluesin SM-liigajoukkueessa ja kaudella 2016–2017 Rasilainen pelasi Mestistä konkurssiin ajautuneen Bluesin tilalle perustetussa Espoo Unitedissa, kunnes hän joulukuussa 2016 lopetti pelaajauransa vain 20-vuotiaana keskittyäkseen siviilielämäänsä. Rasilainen saavutti juniorina mm. yhden A-nuorten SM-hopean ja -pronssin.
Ura > Seuraura

Rasilainen on Oulun Kärppien kasvatti. Hän pelasi juniorina sittemmin Ylivieskan Jääkarhujen ja JHT Kalajoen yhdistelmäjoukkueessa, jonka Rasilainen torjui C-nuorten I-divisioonan mestaruuteen kauden 2011–2012 päätteeksi. Hänellä oli myös sarjan paras torjuntaprosentti (92,0%). Kaudeksi 2012–2013 Rasilainen siirtyi Espoo Bluesin B-nuoriin. Kaudella 2014–2015 hän jakoi varsin tasaisesti seuran A-nuorten torjuntavastuun Christoffer Hernbergin kanssa ja pelasi runkosarjassa 21 ottelua. Pudotuspeleissä Rasilainen jäi ilman peliaikaa. Hän voitti kauden päätteeksi A-nuorten SM-pronssia. Rasilainen edusti Bluesia kauden aikana myös Junior Club World Cupissa.
Kaudella 2015–2016 Rasilainen nousi Bluesin SM-liigajoukkueeseen. Hän nousi joukkueen kokoonpanoon liigaotteluun ensimmäisen kerran 16. joulukuuta 2015 Porin Ässiä vastaan, kun Kaapo Kähkönen liittyi alle 20-vuotiaiden maajoukkueen mukaan. Rasilainen sai ottelussa myös ensimmäiset minuuttinsa SM-liigassa, kun Bluesin maalilla aloittanut Christian Engstrand sai ulosajon keihästämisestä ajassa 54.59. Rasilainen sai ottelussa tililleen yhden torjunnan ainoasta häntä kohti tulleesta laukauksesta. Hän pelasi kauden aikana kahdessa ottelussa yhteensä noin 45 minuuttia. Suurimman osan kaudestaan Rasilainen pelasi Bluesin A-nuorissa, jossa hän voitti kauden päätteeksi SM-hopeaa.
Rasilainen siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän vietti alkukauden lähinnä kakkosmaalivahtina Rasmus Tirroselle ja pelasi viisi ottelua, kunnes joulukuussa 2016 Rasilainen päätti lopettaa koko pelaajauransa keskittyäkseen siviilielämäänsä.
Ura > Maajoukkueura

Rasilainen on pelannut yhden poikien maaottelun.
Russell Roberts

| Russell Roberts> Henkilötiedot |
| --- | --- |
Koko nimi:  Russell J. Roberts
Ammatti:  näyttelijä
Näyttelijä
Aktiivisena:  1989–
Aiheesta muualla
IMDb 
Russell J. Roberts on kanadalainen näyttelijä, joka on työskennellyt enimmäkseen televisiosarjojen parissa, sekä animaatioissa. Hänellä on ollut rooleja myös elokuvissa, kuten Elämä on niin lyhyt – vai onko?, Se, Merisusi, Ernest Sekoilee Taas, Voyage of the Unicorn ja Twilight – Uusikuu. Roberts toimi Kreivi Nefarian äänenä Iron Man: Armored Adventuresissa vuonna 2009.
Saint Anthonyn putous

Saint Anthonyn putous oli Mississippi-joen ainoa merkittävä luonnollinen vesiputous. Luonnollinen putous on nyt korvattu betonisella padolla ja sulkujen sarjalla, joka mahdollistaa joella kulkemisen putouskohdan yli.
Putouksen tuottama vesivoima oli tärkeä tekijä Minneapolisin kaupungin kehityksessä 1800-luvulla. Vuosina 1880–1930 Minneapolis mainosti olevansa "maailman viljamyllyjen pääkaupunki".
Ennen eurooppalaisten tuloa paikalliset asukkaat pitivät Saint Anthonyn putousta melko pyhänä paikkana.[lähde? ] Euroopassa putouksesta kuultiin 1680, kun belgialainen Louis Hennepin kirjoitti siitä matkakuvauksessaan.
Vuonna 1848 Franklin Steele patosi osan putousten itäosasta ja perusti vesivoimalla toimivan sahan.  Minneapolisin kasvaessa putouksiin lisättiin patoja ja vesivoimalaitteita. Padot kavensivat uomaa ja pahensivat eroosiota. 1869 tapahtui suuri maanvyöry, ja putousten niskalta lohkesi isoja lohkareita. Insinöörit suosittelivat murtumakohdan korjaamista ja vahvistamista keinotekoisella padolla, joka valmistui 1884. Vuosina 1930–1963 rakennettiin kanavien, sulkujen ja patojen sarja, joiden avulla laivat voivat ohittaa putouskohdan.
Aiheesta muualla

Kuvia tai muita tiedostoja aiheesta Saint Anthonyn putous Wikimedia Commonsissa
Sarja (musiikki)

Musiikissa sarja tarkoittaa yhdelle tai useammalle instrumentille sävellettyä teoskokonaisuutta, joka tavallisesti esitetään kokonaisuudessaan. Barokin aikana käytetyn ns. tanssisarjan osat oli sävelletty samaan sävellajiin ja niiden osat perustuivat aikansa suosituihin tansseihin. Tanssisarjan osat eivät kuitenkaan olleet tanssittavaksi tarkoitettua musiikkia. Myös sanaa partita on käytetty sarjan synonyyminä. Partitan osat saattoivat olla tansseja tai "aarioita", lyhyitä laulavia kappaleita.